Ikea nektes å bygge i kornåker i Vestby
Planen er at 135.000 kvadratmeter med landbruksareal i Vestby skal brukes til varehus og parkeringsplass til 1000 biler. Ikea sier de vil flytte matjorda til et annet sted. Men Fylkesmannen i Oslo og Akershus sier nei, og får støtte også fra Landbruks- og matdepartementet, skriver Aftenposten. - Vi må tørre å tenke lenger enn på kortsiktig gevinst. Jeg er sterkt imot at dette jordbruksarealet skal forsvinne, sier statsråd Trygve Slagsvold Vedum. - Matjord er en knapphet i Norge. Vi kan ikke akseptere at noe av vårt beste landbruksareal ikke lenger skal brukes til å produsere mat, sier han. Han ønsker tvert imot at produksjonen av korn i Norge skal øke. Ikea valgte Delijordet i Vestby til sitt nye varehus i Follo-området etter å ha vurdert åtte alternative tomter.
Møbelgiganten Ikea har fått grønt lys for et nytt varehus fra grunneier og kommunen, men fordi det skal bygges i en kornåker setter fylkesmannen og Landbruksdepartementet foten ned.